SALAAM ALEIKUM
Rauha teille kaikille.
Rakkaat katsojat, tervetuloa uuden Salaam Aleikum -jakson pariin.
Kanssamme on tuttuun tapaan rabbi Jason, joka on tehnyt -
tätä sarjaa kanssamme. Yhteinen matkamme päättyy tähän jaksoon.
Rabbi Jason, tervetuloa sarjamme viimeiseen jaksoon.
Kiitos tästä matkasta, jota olemme tehneet yhdessä näiden päivien ajan.
Hienoa olla täällä kanssasi.
Olemme tehneet nämä jaksot viime päivien aikana.
Nyt jotakuta katsojaa saattaa kiinnostaa, -
miksi ihmeessä tämä juutalainen kaveri antaa aikaansa -
keskustellakseen kaikista näistä asioista kristillisessä tv-ohjelmassa.
Mikä on saanut sinut tulemaan tänne ja antamaan aikaasi?
On kunnia olla täällä kanssasi.
Ystävyytemme on vain vahvistunut, ja se on minulle valtava siunaus.
Uskon sydämessäni, että Jumala on tehnyt erityisen liiton -
ei ainoastaan Abrahamin, Iisakin ja Jaakobin -
sekä näiden jälkeläisten kanssa; -
Hän on varannut erityisen lupauksen ja siunauksen myös Ismaelin lapsille.
Rakastan arabikansoja ja muslimeja.
Haluaisin kaikkien yhdistyvän Messiaan tuntemisen kautta.
On surullista, kun ihmiset toisinaan kokevat, että heidän pitää -
valita puolensa. Joskus ihmisiä jopa käsketään valitsemaan.
Heitä kehotetaan tekemään valinta sen välillä, -
ketä rakastaa ja kenen puolella seistä: -
juutalaisen kansan vai arabikansojen puolella.
En usko, että Jumala haluaa meidän joutuvan tällaisen valinnan eteen.
Minähän vartuin sellaisessa maassa, jonka passiin oli kirjattu, -
että voin matkustaa kaikkiin muihin maihin paitsi Israeliin.
Tuo määräys oli siis leimattu passiini ― mutta myös sydämeeni.
Siksi minua liikuttaa suuresti, että olet täällä puhumassa meille.
Ajattelen itse niin, että Jumalassa ei ole erottavia kuiluja.
Jumalan valtakunta tarkoittaa yhtenäisyyttä, ei jakolinjoja.
Jumala haluaa tuoda meidät yhteen.
On monia väärinkäsityksiä ja virheellisiä tulkintoja.
Minulta saatetaan kysyä: -
Olet juutalainen rabbi, oletko Israelin vai palestiinalaisten puolella?
- Kuulisin mielelläni vastauksesi tähän.
Olen molempien puolella. Rakastan juutalaisia, omaa kansaani.
Mutta rakastan myös palestiinalaisia.
Olen nähnyt molempien osapuolten kärsivän.
Israel saattaa joskus toimia väärin, ja silloin minusta tuntuu pahalta.
Yhtä lailla sydäntäni särkee silloinkin, -
kun palestiinalaiset toimivat väärin juutalaisia kohtaan.
Mutta tilanne voisi olla toisinkin: Messiaassa voisimme saada rauhan.
Se olisi mielestäni yksi suurimmista ihmeistä -
ja todistus evankeliumin totuudesta: -
Hän on hajottanut erottavan muurin juutalaisten ja pakanoiden väliltä.
Jeesuksessa israelilainen ja palestiinalainen voivat olla yhtä.
Haluan nähdä, että palestiinalaiset, arabit ja muslimit -
löytävät Jumalan tarkoituksen ja saavat Hänen siunauksensa.
Johtuvatko nämä toiveesi vain siitä, -
että olet niin mukava ja avarakatseinen ihminen?
Vai onko tälle kaikelle jokin teologinen perusta?
Ensimmäinen asia on se, että Jeshua muutti sydämeni ja elämäni.
Jeshuan viimeinen rukous oli (Joh. 17), -
"että he olisivat yhtä, niinkuin me olemme yhtä".
Tässä puhutaan Jeshuan juutalaisista seuraajista -
sekä kaikista niistä pakanakansoista, joista myös tulisi Jeshuan seuraajia.
Näiden kahden ryhmän yhdentyminen saa aikaan siunauksen. Tämän lisäksi-
Jumalalla on varattuna erityisiä lupauksia esimerkiksi Egyptiä varten.
Arabikansoille on annettu lupauksia.
Iisak ja Ismael ovat kumpainenkin Abrahamin lapsia.
Perhekunta on vain ajautunut erilleen.
Välillämme on enemmän yhdistäviä kuin erottavia tekijöitä.
Toivon, että saisin nähdä -
Iisakin ja Ismaelin tekevän sovinnon Jeshuassa Messiaassa.
Sovinnonteko voi tapahtua vain Jeshuassa.
- Miellyttääkö Jumalaa se, jos Hänen lapsensa palaavat yhteen?
Tuskinpa mikään muu ilahduttaisi Jumalaa yhtä paljon.
Isänä minua harmittaa erityisen kovasti silloin, -
kun poikani Avi ja Judah tappelevat keskenään -
ja ovat ilkeitä toisilleen. Huomautan heille silloin: -
"Pojat, te olette veljeksiä. Teidän tulisi olla parhaita ystäviä keskenänne.
Te tulette olemaan parhaita ystäviä lopun elämäänne."
Mikään ei satuttaisi minua pahemmin -
kuin että he myöhemmin vihaisivat toisiaan.
Uskon, että Jumalallekin tekee kipeää se, -
että Iisakin ja Ismaelin jälkeläiset, veljekset Abrahamin kautta, -
ovat erillään eivätkä muodosta yhtenäistä perhettä.
Uskot siis siihen, että ihmisten on yhdistyttävä, -
ja vasta yhtenäisinä ihmiset ovat vahvoja.
Uskon. Jos mietimme hetken sitä, miten voisimme muuttaa maailmaa.
On kaksi tärkeää energianlähdettä. Toinen näistä on ydinenergia.
Sitä vapautuu fissiossa, joka perustuu atomin ytimen hajoamiseen.
Syntyvät radioaktiiviset aineet ovat hallitsemattomina tappavia.
Fuusiossa atomit sen sijaan yhdistyvät, -
mikä tuottaa puhdasta energiaa. Juuri yhdistyminen on tavoitteemme.
Jakautumisessa syntyy saasteita ja ydinlaskeumia. Sitä emme halua.
Mutta jos yhdistymme, -
meistä voi tulla pysäyttämätön voimatekijä, joka muuttaa maailmaa.
Toivon, että ketään ei syrjittäisi.
Olen tietoinen palestiinalaistenkin kokemasta kärsimyksestä.
Se tuntuu minusta pahalta. Tiedän, että Jumala haluaisi heillekin parasta.
Hän haluaa rauhaa. Rauha alkaa tu- tustumisesta ja suhteiden luomisesta.
Mutta meillä on monia harhakäsityksiä toisista ihmisistä.
Paavali toteaa Korinttolaiskirjeessä, että rakkaus uskoo kaikessa parasta.
Meidän on uskottava toisista parasta ja opittava toisiltamme.
Yritätkö siis sanoa, että rakastat -
egyptiläisiä, saudeja, libanonilaisia, irakilaisia, palestiinalaisia jne.?
Ilman muuta. He ovat minulle rakkaita. He ovat Jumalalle rakkaita.
Mitä enemmän olen tutustunut veljiini ja sisariini Lähi-idässä, -
sitä enemmän heitä rakastan.
Sitä paremmin olen oppinut näkemään -
kauneutta ja viisautta heidän kulttuurissaan.
Rukoiletko heidän puolestaan?
Totta kai. Lähes päivittäin pyydän Jumalaa siunaamaan arabimaailmaa.
Pyydän Häntä tuomaan rauhan, siunauksen ja yhteyden Lähi-itään.
Tämä on minun sydämelläni. Uskon sen olevan myös Jumalan sydämellä.
Myös minun sydämelläni on, että rukoilisimme toistemme puolesta.
Voitko rukoilla nyt Lähi-idän kansojen puolesta, -
että heidän väärät käsityksensä juutalaisista oikenisivat.
Rukoilemme Jumalalta sovintoa. Koska Raamatussa sanotaan, -
että "juutalaisille ensin", annan sinun aloittaa.
Rukoile Jumalalta muutosta.
Isämme ja Kuninkaamme, -
tuon Jeshuan nimessä koko arabi- ja muslimimaailman eteesi.
Pyydän elämää ja siunausta. Kiitos siitä rikkaasta kulttuurista, -
historiasta ja perinnöstä, jonka olet heille antanut.
Ilmaise itsesi heille.
Anna jokaisen näistä kansakunnista menestyä.
Rukoilen Jumala, että siunaus voisi vapautua heidän ylleen.
Pyydän, että huolehdit jokaisen miehen, naisen ja lapsen tarpeista, -
niin fyysisistä, hengellisistä kuin tunnetason tarpeista.
Rukoilen rauhaa heidän avioliittoihinsa, -
rauhaa ― shalom ― heidän sydämiinsä ja koteihinsa.
Aivan erityisesti haluan tuoda Syyrian tilanteen eteesi.
Rukoilen kärsivien, vainottujen ja sodan kauhuja kokeneiden puolesta.
Rukoilen elämää ja siunausta. Pyydän, että ilmestyt heille.
Herra, rukoilen jopa jokaisen Isisin jäsenen puolesta.
Siitä huolimatta, mitä he ajattelevat minusta ja juutalaisesta kansasta, -
Herra, valitsen siunata heitä, niin että elämä voisi voittaa heissä.
Anna heille tulevaisuus ja toivo Poikasi Jeshuan Messiaan nimessä.
Kiitos Herra tästä yhteisestä ajasta veljeni Jasonin kanssa.
Kiitos, että olet muuttanut elämämme.
Herra, tulen eteesi ja tunnustan syntini: vihasin aikoinaan juutalaisia.
Sisimmässäni oli paljon vihaa kaikkia juutalaisia kohtaan.
Siksi tunnustan nyt tämän asian, Herra Jeesus. Pyydän: anna anteeksi.
Pyydän Herra, että siunaat Israelin kansaa.
Siunaa aivan kaikkia, jotka asuvat Israelissa.
Herra, anna meille oman sydämesi kaltainen sydän, -
niin että voimme hyväksyä jokaisen ihmisen, jonka olet kuvaksesi luonut.
Herra, rukoilen, että Sinun rauhasi, shalom, varjelisi sydämemme.
Pyydän sovinnon henkeä.
Anna meille kädet, jotka auttavat toisia; ei käsiä, jotka tappavat.
Anna meille suu ja sydän, jotka ylistävät nimeäsi.
Siunaa, Herra, Israelin kansaa. Toteuta tahtosi heidän elämässään, -
niin että he voivat toimia suolana ja valona kaikille kansoille.
Tätä rukoilen nimessäsi. Aamen.
Haluan vielä sanoa jotakin pales- tiinalaisille sisarille ja veljilleni.
Olen erittäin pahoillani, jos olet joskus kokenut, -
että joku juutalainen tai israelilainen on kohdellut sinua huonosti.
Pyydän, että annat anteeksi.
Sydäntäni särkee, jos olet joskus kokenut jotakin tällaista.
Toivon, että pystyt antamaan anteeksi sydämessäsi.
Tarkoitan tällä ketä tahansa pales- tiinalaista tai arabia missä tahansa.
Toivon sinun tietävän, että emme hyväksy vääryyttä.
Toivon, että löydät tien anteeksiantoon -
Messiaan Jeesuksen antaman mallin mukaisesti.
Kukaan ei ole täydellinen. Olemme tehneet monia virheitä.
Rukoilen yllesi siunausta. Rukoilen sitä, -
että voisimme löytää toisemme veljinä, sisarina ja ystävinä.
Itsekin haluaisin vielä pyytää sinulta, että antaisit minulle anteeksi sen, -
että vihasin sinun omaa kansaasi.
Voisitko lausua tässä vielä anteeksiannon sanat?
Herra, otan vastaan -
veljeni vilpittömän anteeksipyynnön.
Siunaan häntä. Emme anna mennei- syytemme erottaa meitä toisistamme.
Emme salli menneisyytemme määritellä meitä vihollisiksi.
Valitsemme rakastaa toinen toistamme, -
sillä Messias antoi meille oikean mallin antaa anteeksi, -
rakastaa ja tehdä sovinto. Jeshuan Messiaamme nimessä, aamen.
Kiitos kovasti, Jason. Voit vielä lopussa rukoilla toisen kerran.
Tehdessämme tätä matkaa yhdessä -
olen havainnut monia yhtäläisyyksiä välillämme.
Kun olet puhunut omasta elämästäsi, se on kuulostanut minusta niin tutulta.
Siksi olen halunnut oppia lisää sinusta ja juutalaisuudesta.
Juutalaisethan myös rukoilevat. - Kyllä, paljonkin.
Juutalaiset rukoilevat kolmesti päivässä; muslimit viisi kertaa.
Muhammed rukoili Jerusalemin suuntaan. Onko sillä merkitystä?
Toki. Juutalaisethan rukoilevat aina Jerusalemiin päin kääntyneenä.
Juuri siellä Jumala pyysi Abrahamia uhraamaan poikansa.
Siellä Jumala myös antoi toisen uhrin Iisakin sijasta.
Jerusalemissa Jumala vahvisti liittonsa -
Abrahamin ja tämän jälkeläisten kanssa.
Jerusalem on se paikka, jossa Jumala on sanonut oman kunniansa asuvan.
Kun Daniel oli pakkosiirtolaisuudessa Babyloniassa, -
jopa siellä hän rukoili Jerusalemin Temppelivuoren suuntaan, -
jossa papit suorittivat uhreja ja rukouksia Herralle.
Kun itse rukoilen Jerusalemiin päin kääntyneenä, -
en tee sitä pelkästään siitä syystä, että Herran temppeli sijaitsi siellä.
Toinen syy on se, että Jeshua Messias nousi taivaaseen -
Jerusalemin Öljymäeltä ja sanoi palaavansa samaan paikkaan.
Kun rukoilen Jerusalemin suuntaan, -
rukoilen samalla myös Jeshuan Messiaan paluuta -
ja rauhaa maailmaan.
Odotamme siis Jeesuksen paluuta Jerusalemiin.
Siellä Jeesus asui ja sinne Hän palaa.
Onko juutalaisilla uskontunnustusta?
On kyllä. Keskeisin on Shma Israel -rukous.
Jokainen juutalainen lapsi opettelee sen.
"Kuule, Israel! Herra, meidän Jumalamme, Herra on yksi."
"Rakasta Herraa, sinun Jumalaasi, -
kaikesta sydämestäsi ja kaikesta sielustasi ja kaikesta voimastasi."
Tämä rukous on kaiken perusta, ja jokainen juutalaislapsi oppii sen.
Se rukoillaan aamuin illoin joka päivä.
Entä paastoatteko te?
Rukoilemme kolmesti päivässä: aamulla, iltapäivällä ja illalla.
Rukousten lisäksi juutalaiset myös paastoavat.
Vuoden aikana on erityisiä päiviä, jolloin paastoamme.
Yksi näistä on sovituspäivä, jom kippur.
Vuoden aikana on muitakin paasto- päiviä, jolloin muistellaan eri asioita.
Jotkut saattavat paastota ihan viikoittainkin.
Annatteko kymmenyksiä?
Entä almuja hyväntekeväisyyteen?
Annamme kyllä. Yksi näistä asioista on tzedaka.
Se tarkoittaa antamista köyhille ja tarvitseville.
Toinen antamisen muoto on maaser eli kymmenysten antaminen.
Annamme 10 prosenttia tuloistamme hengellisen työn tukemiseen.
Entä teettekö pyhiinvaelluksia? Muslimeillahan on vuotuinen hadž.
Käsittääkseni sana hadž liittyy heprean sanaan chag, juhlapyhä.
Meillä on kolme raamatullista juhlaa, jolloin kuuluisi mennä Jerusalemiin.
Ensimmäinen näistä on pääsiäinen eli pesach.
Toinen on helluntai eli shavuot. Sitä vietetään sen muistoksi, -
kun Jumala antoi Kymmenen käskyä ja Tooran Siinain vuorella.
Shavuot on samalla ensimmäisten hedelmien juhla.
Kolmas pyhiinvaellusjuhla on sukkot eli lehtimajajuhla.
Rabbi Jason, sinähän olet tuonut myös mukanasi joitakin esineitä, -
joita aiot esitellä meille.
Kysyn ensin eräästä asiasta, jonka laitoin merkille heti tavattuamme: -
sinä käytät hattua, ja niin tekevät monet muutkin juutalaiset.
Kertoisitko meille tuon hatun merkityksestä?
Monet juutalaiset miehet käyttävät täl- laista perinteistä päähinettä, kipaa.
Sen tarkoitus on muistuttaa meitä Herran pelosta; -
siitä, että Jumala on yläpuolellamme ja Hän näkee meidät koko ajan.
Meidän on elettävä -
johdonmukaisesti ja kuuliaisesti Jumalaa kunnioittavalla tavalla, -
hyväksyen Hänen kuninkuuteensa elämässämme.
Hatun käyttäminen on siis yksi tapa ilmaista tuota kunnioitusta? - Kyllä.
Juutalaisen miehen ei pitäisi kävellä -
neljää kyynärää pidempää matkaa ilman päähinettä.
Sillä ilmaistaan kunnioitusta Jumalaa kohtaan.
Myös islamissa on samantapainen käytäntö.
Mutta juutalaisuudessa se siis perustuu Jumalan kunnioitukseen.
Kun papit aikoinaan palvelivat Juma- laa temppelissä, he peittivät päänsä.
Raamatussa on kohta, jossa kerrotaan Daavidin seurueineen -
kulkeneen ylös Öljymäelle päät peitettyinä.
Pään peittämisellä ilmaistaan siis sitä, -
että Jumala on yläpuolellamme, ja Hän on myös todellinen pää.
Mielenkiintoista on, että kun kristityt menevät kirkkoon, -
hehän ottavat hatut pois.
Juutalaiset taas nimenomaan laittavat päähineen synagogaan mennessään.
Mitä muuta toit mukanasi?
Kun lausumme aamuisin Shma-rukouksen, -
laitamme yllemme niin kutsutut tefillinit.
Sana tefillin tulee sanasta tefila, 'rukous'.
Nämä ovat siis rukouskoteloita. Yhden laitamme käsivarteemme.
Se sidotaan seitsemän kertaa käsivarren ympäri.
Toinen sidotaan pään ympäri otsalle.
Tefillineillä ilmaisemme alamaisuuttamme Jumalalle.
Vasen käsivartemme kuvastaa voimaa ja tunnetta, -
koska se on lähimpänä sydäntä. Meidän tulee palvella Herraa -
niin fyysisen voimamme, tunteidemme kuin ajatustemme tasolla.
Kun sidomme tefillinin seitsemän kertaa käsivartemme ympärille, -
se muistuttaa meitä siitä, kuinka juutalaisten häiden alussa -
morsian kiertää seitsemän kertaa sulhasen ympäri.
Tällä toteutetaan seuraava Hoosean kirjan kohta: -
"Minä kihlaan sinut itselleni vanhurskaudella, armolla, -
laupeudella ja uskollisuudella."
Nämä tavat siis muistuttavat meitä suhteestamme Jumalaan ja siitä, -
miten meidän tulee elää Hänelle: Jumalassa riippuen, Häntä palvellen.
5. Moos. 6 sanoo: "Rakasta herraa, sinun Jumalaasi, -
kaikesta sydämestäsi, kaikesta sielustasi ja kaikesta voimastasi.
Nämä sanat, jotka minä tänä päivänä sinulle annan, painukoot sydämeesi.
Sido ne merkiksi käteesi, ja ne olkoot muistolauseena sinun otsallasi."
Tätä käskyä noudatamme pukemalla yllemme teffilinin.
Mitä sen sisällä on?
- Raamatunkohtia, jotka todella puemme yllemme.
Tefillinit ovat rukouskoteloita, jotka sisältävät neljä raamatunkohtaa: -
kaksi kohtaa 5. Mooseksen kirjan 6. ja 11. luvusta -
sekä kaksi kohtaa Toisen Mooseksen kirjan 13. luvusta.
Näin siis kannatte Kirjoituksia mukananne jatkuvasti? - Juuri niin.
- Ne muistuttavat Jumalasta, joka on ollut kanssanne kaiken aikaa.
Jumalan Sanan on oltava sydämessämme ja ajatuksissamme.
Siten Jumalan nimi on yllämme.
Mitä muuta sinulla on? - Tämä on niin kutsuttu tallit.
Kun juutalaiset miehet rukoilevat aamulla, -
he laittavat ylleen tallitin eli rukousviitan.
Tämä kuuluu erityisesti Kuule Israel -rukouksen lausumisen yhteyteen.
Tärkein osa tallitia ovat tzitzit-tupsut.
Tässä rukousliinassa on neljä kulmaa. - Mikä siinä on merkityksellistä?
Kirjoituksissa sanotaan, -
että tupsujen tarkoitus on muistuttaa meitä Jumalan käskyistä -
ja siitä, miten Jumala, pelastajamme, vei meidät pois Egyptistä.
Lisäksi tupsujen tarkoitus on korjata vakoojien synti: -
heidän silmänsä johtivat heidän sydämensä harhaan.
Näiden tupsujen avulla taas muistamme, -
että katseemme on oltava vain Jumalassa -
ja että meidän on oltava uskollisia Jumalalle.
Kun puemme yllemme tallitin, kietou- dumme tavallaan Jumalan läsnäoloon.
Näemme tämän vielä, kun rukoilemme lopuksi.
Rabbi Jason, kiitos kovasti tästä yhteisestä ajastamme, -
kaikista opetuksistasi ja rakkaudestasi meitä kohtaan.
Hienoa, että olit täällä kanssamme.
Nyt lopuksi voit siunata meidät sillä siunauksella, -
jolla rabbit siunaavat synagogissa -
ja jota myös itse käytit tänään messiaanisessa seurakunnassasi.
Mikä ihmeellinen matka meillä onkaan ollut rabbi Jasonin kanssa.
Olemme oppineet Jumalan rakkaudesta ja anteeksiannosta; -
siitä, miten Hän hyväksyy meidät.
Olemme kuulleet siitä, miten meidän tulisi antaa anteeksi toisillemme.
Meillä on monia huonoja ennakkokäsityksiä toisista ihmisistä.
Toivon, että tämä ohjelma voisi auttaa meitä kaikkia -
avaamaan mielemme ja sydämemme ja hyväksymään toiset ihmiset.
Ennen kaikkea rukoilen ja uskon, että avaat sydämesi Jeshua Messiaalle -
ja Hän voi astua elämääsi, sydämeesi ja kotiisi.
Hän muuttaa sinut ja antaa sinulle uuden toivon ja elämän.
Elämän, jossa voit kohdata toiset ja olla tiedonhaluinen ja rakastava.
Toivon, että Jeesus voi tulla kotiisi ja sydämeesi ja siunata sinua.
Päätämme tämän ohjelman Heprealaisen Raamatun rukoukseen.
Papit siunasivat kansansa tällä rukouksella päivittäin.
Tämä rukous löytyy 4. Mooseksen kirjan 6. luvusta jakeista 24-26.
Aaronia käskettiin siunaamaan kansaa näillä sanoilla.
Ottakaa tämä siunaus vastaan.
Jevarechecha adonai vejishmerecha -
Ja'er adonai panav elecha vichuneka -
Jisa adonai panav elecha -
vejasem lecha -
shalom.
Herra siunatkoon sinua ja varjelkoon sinua; -
Herra valistakoon kasvonsa sinulle ja olkoon sinulle armollinen; -
Herra kääntäköön kasvonsa sinun puoleesi ja antakoon sinulle rauhan.
Rauhanruhtinaan, Jeshuan Messiaan nimessä, aamen.
Suomennos: Sirpa Bågman